Diari Oficial de la Generalitat Valenciana


Sumari del DOGV 3803, del 28-07-2000 (2000/6189)

Informació pública del programa d'actuació integrada (PAI), l'àmbit d'actuació del qual és la unitat d'execució única del polígon industrial del Port del PGOU de Sagunt.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3803

Data del DOGV
:   28-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6189


Organisme emissor
:   Mobilinver, SA

Tipus de document
:   Anunci

Informació pública del programa d'actuació integrada (PAI), l'àmbit d'actuació del qual és la unitat d'execució única del polígon industrial del Port del PGOU de Sagunt. [2000/X6189]
  
La mercantil Mobilinver, SA, ha formulat programa d'actuació integrada, l'àmbit d'actuació del qual és la unitat d'execució única del polígon industrial del Port del PGOU de Sagunt, que inclou: estudio de detall, projecte d'urbanització i agrupació d'interès urbanístic que integra un 94,86% de la totalitat de la superfície de l'àmbit de la unitat d'execució, a l'empara del que preveu la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994).
  
En aplicació del que estableix l'article 48.1.C) en relació amb l'article 46.3, ambdós de la referida llei, s'escau sotmetre el programa esmentat, amb tota la documentació annexa, a informació pública per un termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant el termini esmentat les persones interessades en aquest procediment podran formular qualssevol al·legacions que al seu dret convinguen, així com altres alternatives tècniques de programa, tot això en els termes i les condicions de la citada Llei 6/1994, i a l'efecte qualsevol persona interessada podrà consultar l'expedient dipositat a la Notaria del senyor Esteban Moliner Pérez, sítia a l'avinguda dels Sants de la Pedra, 8 baix, de Sagunt, els dies hàbils en horaris de 10 a 14 hores. Igualment es fa constar que qualsevol persona podrà comparèixer a la Notaria esmentada per a obtenir còpia de l'acta de protocol·lització del projecte i documents que s'hi acompanyen, o sol·licitar que aquesta els siga exhibida.
  
Alhora, tant la referida documentació, com l'expedient administratiu, podran ser consultats, els dies hàbils de 09 a 13 hores, als locals de l'Ajuntament de Sagunt. Les al·legacions que, si fa el cas, s'hi formularen seran presentades davant de l'Ajuntament de Sagunt.
  
Mitjançant el present, segons el que preceptua el paràgraf 2 de l'article 48, en relació amb l'article 46, paràgrafs 4 i 5 de la Llei 6/1994 esmentada, es posa en coneixement dels interessats que el termini de cinc dies hàbils per a presentar les proposicions juridicoeconòmiques, comença el dia hàbil següent a l'acabament del termini de vint dies anteriorment indicat. Durant aqueix termini podran formular-se les referides proposicions als locals de l'Ajuntament de Sagunt. Acabat aquest segon termini, el dia hàbil següent, tret que siga dissabte, i en aquest cas haurà d'entendre's el dia hàbil immediat posterior, tindrà lloc l'acte d'obertura de pliques als mateixos locals de l'Ajuntament de Sagunt.
  
Cosa que es fa pública pel present avís als efectes oportuns.